LOXLEY กำไรปี 60 วูบ 71% มาที่ 50.49 ลบ.เหตุค่าใช้จ่ายขาย-บริหารพุ่ง
LOXLEY กำไรปี 60 วูบ 71% มาที่ 50.49 ลบ. จากปีก่อน 172.42 ลบ. เหตุค่าใช้จ่ายขาย-บริการพุ่ง แต่ปันผลหุ้นละ 0.07 XD 13 มี.ค.61 จ่าย 16 พ.ค.61
23 ก.พ. 2561

บริษัท ล็อกซเล่ย์ จำกัด (มหาชน) หรือ LOXLEY รายงานผลการดำเนินงานประจำปี 60 (รวมบริษัทย่อย) สิ้นสุดวันที่ 31 ธ.ค. 60 มีกำไรสุทธิดังนี้

โดยผลการดำเนินงานปรับตัวลดลงเป็นผลมาจากค่าใช้จ่ายในการขายและบริหารที่เพิ่มขึ้นจากการตั้งค่าเผื่อหนี้สงสัยจะสูญจำนวน 337 ล้านบาท และส่วนแบ่งกำไรจากเงินลงทุนในบริษัทร่วมและการร่วมค้าที่ลดลง
สำหรับการเพิ่มขึ้นค่าใช้จ่ายในการขายและบริหารเกิดจากรายการค่าใช้จ่ายตั้งผลขาดทุนจากการ ปรับโครงสร้างหนี้ บ.ย่อย (บมจ.ล็อกซเล่ย์ ไวร์เลส) โดยบ.ย่อยและลูกหนี้การค้า (สำนักงานคณะกรรมการส่งเสริม สวัสดิการและสวัสดิภาพครูและบุคลากรทางการศึกษา หรือ สกสค.) ได้เข้าทำสัญญาประนีประนอมยอมความในเดือน ธันวาคม 2560
โดยจากมูลหนี้คงค้าง 1,386 ล้านบาท สกสค.ตกลงชำระหนี้โดยการผ่อนชำระภายในระยะเวลา 6 ปี เริ่มต้น ชำระเดือนมกราคม 2561 ซึ่งในการผ่อนชำระทำให้มีส่วนต่างระหว่างมูลค่าหนี้คงค้างกับมูลค่าหนี้ปัจจุบันของกระแสเงินสดที่จะได้รับชำระ ส่งผลทำให้บ.ย่อยมีผลขาดทุนจากการปรับโครงสร้างหนี้เป็นจำนวน 337 ล้านบาท ซึ่งบริษัทได้ตั้งเต็มจำนวนในปี 2560 ทำให้ค่าใช้จ่ายในการขายและบริหารเพิ่มขึ้นดังกล่าว
บริษัทพร้อมเตรียมจ่ายเงินปันผลจากงวดดำเนินงานวันที่ 1 ม.ค. ถึงวันที่ 31 ธ.ค. 60 เป็นเงินสดในอัตรา 0.07 บาทต่อหุ้น ขึ้นเครื่องหมาย XD วันที่ 13 มี.ค.61 กำหนดจ่ายปันผล 16 พ.ค.61